*संवाददाता अमित कुमार* *_पांच किलो गांजे के साथ एक आरोपी गिरफ्तार_* *_मुखबिर की सूचना पर चौकी पुलिस को मिली बड़ी सफलता_* *भगवंतनगर(उन्नाव):-* बिहार थाना क्षेत्र के अंतर्गत ग्राम गंजरी में एक युवक को भगवंतनगर चौकी पुलिस ने लगभग 5 किलो गांजा सहित गिरफ्तार कर लिया। भगवंत नगर चौकी प्रभारी हरिमोहन सिंह ने बताया कि उनको लगातार शिकायत मिल रही थी कि क्षेत्र के आसपास गांवों में मादक पदार्थों की खरीद फरोख्त होती है जिसके चलते चौकी प्रभारी ने गांव के आसपास अपने मुखबिर लगाएं जिसकी सफलता उनको शनिवार शाम देखने को मिली। मुखबिर ने सूचना दी की गंजरी गांव में एक संदिग्ध व्यक्ति काला बैग लेकर खड़ा है। सूचना मिलते ही चौकी प्रभारी हरमोहन सिंह मय फोर्स के साथ गंजरी गांव पहुंचे और मुखबिर के बताए गए स्थान की घेराबंदी कर आरोपी को पकड़ लिया। जिसकी जामा तलाशी में आरोपी के पास एक काला बैग जिसमें लगभग 5 किलो गांजा बरामद हुआ। आरोपी ने पूछताछ में अपना नाम सुरेश मिश्रा पुत्र स्व• चंद्रकिशोर मिश्रा उम्र (45) वर्ष वार्ड नंबर 8 भगवंत नगर जिला उन्नाव का निवासी होना बताया। आरोपी को पकड़कर धारा 8/15 एनडीपीएस एक्ट के तहत जेल भेज दिया गया।